el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el el el el el de en el el en el en el el el en el el
Παραδοσιακά η περίοδος των μεταγραφών σηματοδοτεί αλλαγές, με ελπίδες και απογοητεύσεις. Σήμερα δεν θα μιλήσουμε για την σημαντικότερη ή την πιο αξιόμαχη κίνηση της φετινής offseason, αλλά ούτε και για μια μετακίνηση ενός πολυδιαφημισμένου αθλητή από μια ομάδα σε κάποια άλλη. Στο παρών άρθρο θα συζητήσουμε για την εντυπωσιακότερη ανανέωση της φετινής μεταγραφικής περιόδου. Μα φυσικά αναφέρομαι στους Jaguars και στον Wide Receiver Allen Hurns.
Καταλαβαίνω ότι η  ομάδα του Jacksonville σήμερα δεν είναι ο πιο διάσημος οργανισμός, καθότι νεότευκτος σχετικά (1η περίοδος το 1995) και χωρίς θετικό ρεκόρ από το 2008 και μετά. Παρά όλ’ αυτά είναι μια πολύ ωραία εποχή για να είσαι οπαδός των Jaguars. Η ομάδα έκανε τον κύκλο της στο τέλος της βαθμολογίας και μέσα στο 2016 φαίνεται να έχει την ευκαιρία να ξαναμπεί στις ράγες μιας ανοδικής πορείας. Σε αυτήν την ελπίδα που δημιουργείται, συνέβαλλε και η νο3 overall επιλογή του draft 2014 QB Bortles (ο 1ος QB που επιλέχθηκε), η μεταγραφή του DL Jackson, το τεράστιο salary cap που απομένει +$40.000.000, αλλά κυρίως ο ενθουσιασμός που υπάρχει ότι μπαίνουν τα θεμέλια για κάτι καλό στο μέλλον.
(15) Robinson και (88) Hurns η βασική γραμμή πυρός στην θέση του Wide Receiver πέρυσι
Μέσα σε αυτό το χτίσιμο η διοίκηση της ομάδας αποφάσισε να συμπεριλάβει και την πρόωρη ανανέωση του συμβολαίου του WR Hurns. Σύμφωνα με τις πληροφορίες που βγήκαν στο φως της δημοσιότητας ο νεαρός αθλητής υπέγραψε για 4 χρόνια με συνολικές απολαβές $40.000.000 των οποίων τα μισά εγγυημένα (τα 4 από τα 20 θα ενεργοποιηθούν το 2018). Το στοιχείο όμως που κάνει αυτόν τον αθλητή ιδιαίτερο και σόκαρε τον αθλητικό κόσμο είναι το γεγονός ότι πριν 2 χρόνια δεν μπορούσε να βρει ομάδα καθώς δεν επιλέχθηκε σε κανέναν γύρο του draft. Αρκέστηκε στις δοκιμές των undrafted παιχτών με τα πολύ μικρά συμβόλαια ($20.000 συγκεκριμένα) και μέσα σε λίγους μήνες ο κόπος του, η δουλειά του και η τύχη τον έκαναν πολυεκατομμυριούχο.
Στην πρώτη του περίοδο στο πρωτάθλημα των μεγάλων, στον πρώτο αγώνα εναντίων των Eagles είχε 4 υποδοχές για 110 γιάρδες. Οι πρώτες δύο, στην πρώτη περίοδο ήταν παράλληλα και TD κάνοντας τον Hurns το δεύτερο αθλητή στην ιστορία του NFL που έχει επιτύχει κάτι τέτοιο και τον πρώτο rookie που σκοράρει δυο φορές στην πρώτη περίοδο στον εναρκτήριο αγώνα του. Τελείωσε την περίοδο παίζοντας και στα 16 παιχνίδια με 677 γιάρδες, 51 υποδοχές και 6 TDs. Την σεζόν που μας πέρασε έπαιξε σε 15 αγώνες (έχασε ένα εξαιτίας τραυματισμού) μετρώντας 1,031 γιάρδες, 64 υποδοχές, 10 ΤDs με το μακρύτερο να αγγίζει τις 80 γιάρδες. Τα 16 συνολικά TDs τις πρώτες δυο χρονιές αποτελούν ρεκόρ NFL για κάποιον undrafted αθλητή.
Οι Jaguars αναμενόταν να του δώσουν περίπου $600.000 για τον χρόνο που έρχεται. Λίγο η χημεία με το πολυτιμότερο στοιχείο της ομάδας QB Bortles, λίγο ο χαρακτήρας βετεράνου που έδειξε, λίγο η διάρκεια-παραγωγικότητα του παιχνιδιού, λίγο το γεμάτο καλοκαίρι από μελλοντικές ανανεώσεις του 2017, έκανε τον GM Caldwell να πάρει το ρίσκο και να τον επιβραβεύσει ως βασικό όπλο και ως το νο2 συμβόλαιο της ομάδας. Ας μην ξεχνάμε ότι το 2014 επιλέχθηκαν 34 WR, οι δυο εκ των οποίων στο Jacksonville. Συγκεκριμένα στον δεύτερο γύρο τον Marqise Lee προερχόμενος με τον τίτλο του καλύτερου WR από το NCAA –αν και δεν έχει αποδώσει τα αναμενόμενα- και προς το τέλος του ίδιου γύρου τον πολύ καλό Allen Robinson (Pro Bowl 2015).
έφτασε η ώρα να μεταφερθεί το ενδιαφέρον των οπαδών από τις πισίνες στις πρώτες θέσεις της βαθμολογίας;
Το συμβόλαιο από τα 0,6 στα 10εκ.$ μέσο όρο, όπως ήταν αναμενόμενο άνοιξε το ασκό του Αιόλου. Κατ’ αρχάς για το αν το Jacksonville έκανε την σωστή κίνηση. To ερώτημα που ταλανίζει του φιλάθλους είναι μήπως έπρεπε να περιμένει, να δει πως θα πάει την τελευταία χρονιά. Από την άλλη, εάν έκανε μια ακόμη μεγαλύτερη (και δεύτερη συνεχόμενη) χρονιά, πόσα έπρεπε να του δώσουν. Στο τέλος, πόσο θα έπρεπε να διεκδικήσει ο έτερος βασικός WR Robinson που λήγει το συμβόλαιο του το 2017 και σήμερα υπολογίζεται στα 13-15εκ.$. Παράλληλα, ο κόσμος του NFL αναρωτιέται σε τι ύψος θα ανεβούν τα συμβόλαια της θέσης και που θα κινηθούν οι μελλοντικές ανανεώσεις. Ήδη ο Hurns βρέθηκε στην 10άδα (εξαιρώ τα tags), ισοφάρισε τον Cobb (Packers) και ξεπέρασε αυτά των Nelson (Packers), Marshall (Jets), Jackson (Redskins) και Antonio Brown (Steelers/8,4$) !!!
Αναμφισβήτητα, ο Hurns αποτελεί ένα από τα πρόσωπα της χρονιάς για το NFL. Τα μάτια όλων θα είναι επάνω του στραμμένα, για να δουν εάν θα ανταποκριθεί στις προσδοκίες της River-City. Το σίγουρο είναι ότι η δικιά του ανανέωση, εκτός από κινηματογραφική και πολυσυζητημένη, έχει την δυναμική να αλλάξει «την εποχή» τόσο στις μάχες ατζέντηδων-διοικήσεων όσο και στον κόσμο των undrafted αθλητών.
Previous Post Η τελική 53άδα για κάθε ομάδα.
Next Post Η σωστή πίεση για καλύτερο αποτέλεσμα...
About The Author: Ian
Μεγάλη αγάπη για τον αθλητισμό σε όλο του το φάσμα από τον κλασσικό στίβο έως το surf. Βαμμένος Raiders από τα τέλη 90s. Λάτρης της στρατηγικής και της συγκροτημένης σκέψης, ειδικά αυτής που πηγάζει από το football!